
Tôn :—*“ Bryniau'r Iwerddon,” 


Tosrunr, O! dangoswch 
I ofid hen ddyn gwan, 
Sy'n llesg yn d'od i geisio 
Eich cardod yn y fan; 
A'i ddyddiau oll yn treio, 
O ;stynwch iddo 'ch rhodd, 
A bendith Dduw fydd arnoch 
Mewn hael a dedwydd fodd, 


Fy nillad bratiog gwaelaidd 
A draetha 'm tlodi pur, 
A'm pen yn wyn a ddengys 

Fy maith flynyddau hir; 
A'r gruddiau hyn o ofid 
Sy'n rhychau aml rif, 
Sydd wedi bod yn llwybr 
I hidl ddagrau lif. 


Rhyw dŷ lled wych a welwn 
Yn amlwg ar y twyn, 

A'm temtiodd yno i gerdded 
Am 'lusen hael a mwyn; 
Can's llewndid llon amleddus 
Oedd yno 'n bod o hyd, 

A. mawredd têg rhialtaidd 
Oedd yn y lle o hyd. 

Ond pan y ceisiais damaid, 
Mor flin yw byd y gwan! 

Rhyw forwyn yn sarugaidd 
A'm gyrodd i o'r fan, 

I dreio 'myd am gysgod 
Mewn rhyw iselach lle, 

Rhag cwympo 'n syth yn angeu 
Fel hyn yn mhell o dre'. 


O! cym'rwch fì i'ch llety 
Caredig mwyn a chu, 

Y gwynt sy'n chwythu 'n ffyrnig, 
Yr hîn sydd oer a du, 

Âr fyr yr âf i wared 
I waelod distaw fedd, 

Can's hen ac egwan ydwyf, 
A thruan iawn fy ngwedd. 


Pe gallwn dd'wedyd wrthych 
Fy ngofid tost fy hun, 
Tynerwch mwyn a deimlech 
Wrth wel'd fy mod mor flin, 
Eich dwylaw 'stynent wed'yn 
Garedig help yn rhydd, 
A dagrau o dosturi 
A lifent dros eich grudd. 


Duw sydd yn danfon adfyd, 
Paham y cwynwn ni? 
Y Nef a'm dyg i'r cyflwr 
Yn awr y gwelwch fi; 
A chwithau ellwch fyned 
Yn fuan fel myfi, 
Yn llawn o dristwch chwerw, 
A thost drueni du. 

Llafur-dir, araul heulog 
Â roes fy nhad i mi, 
A chodwn gyd â'r wawrdydd 
Yn siriol ac yn hŷ; 
Ond, Och ! tost ormes greulon 
A. daeth i'm rhan o'r cyd, 
Pan drigodd f” anifeiliaid, 
A deiliwyd fy holl ŷd. 


Fy anwyl ferch garedig 
Fu'n gysur i mi gynt, 
A hudwyd, Och! gan adyn 
Annedwydd, drwg ei hynt, 
Sy'n awr yn gorfod tramwy 
Yn flin ar hyd y byd, 
Mewn dirmyg ac mewn angen, 
Truenus iawn o hyd. 


A'm gwraig yr hon esmwythai 
' Fy nghâr a'm gofid trwm, 
A'm calon hi a lonai 
Pan fyddai fel y plwm, 
Yn awr sydd wedi marw, 
A myn'd dros byth o'r byd, 
A minau wedi'm gadael, 
Yn druan iawn fy mryd. 


Tosturi, O! dangoswch 

I ofid hen ddyn gwan, 
Sy'n llesg i d'od i geisio 

Eich cardod yn y fan; 
Ai ddyddiau oll yn treio, 

O 'stynwch iddo 'ch rhodd, 
A bendith Dduw fydd arnoch, 


Mewn hael a dedwydd fodd, 

ARWYDDION HENAINT 


Y cam yn fyr, a'r troed yn drwm, 

Ysgwyddau'n fain, a'r cefn yn grwm ; 

A phantiau mawr lle bu y foch, 

Oedd gynt yn gwisgo'r rhosyn coch ; 

Ffenestri'r tŷ sy'n t'w'llu'n awr, . 

Nid all celfyddyd helpu fawr; 

Y genau'n drigle'r dannedd fu Î 

Sy'n awr yn wag fel ogof ddu; 

Y farf yn gwynu ar yr ên,— | 

Dyna arwyddion myn'd yn hen, | 

Y pen yn hurt, y clyw yn drwm, 

Y gwallt yn gado'r coryn llwm; || 

Y llaw'n grynedig ac yn wyw | 

Yn ffaelu symud yn ei byw ; 

Y cwsg yn ysgafn iawn yn awr BJ 

Yn effro mae ar ben pob awr ; ï 

Yr anadl yn ddiffygiol sydd, AU 

A pheswch blin bob nos, bob dydd | 

Y trwyn yn nesu at yr ên,— 

Dyna arwyd lion myn'd yn hen, 

Y côf ni ddeil ond pethau gynt, 

Ffy'r pethau newydd gyda'r gwynt ; 

Tywyllu mae y deall cry', 

Y serch a'r chwant yn marw sy; 

Nid ellir dringo'r adeg hon— 

Mae'n dda cael cerdded gyda'r ffon, | 

Neu eistedd wrth y bwrdd yn awr 

I droi dalenau'r Beibl mawr ; i | 

Y dwr a dreigla ar hyd yr ên,— | 
| 
| 

Dyna arwyddion myn'd yn hen. 
Y ceiliog rhedyn sydd yn faich, 
Mor dda cael help gan ryw gref fraich ; 
Nid oes dim blâs ar bethau tlws, 

Nid eir fawr ffordd oddiwrth y drws; 
Y babell ddaliodd lawer gwynt, 

Y corff aeth drwy beryglon gynt, 

Sydd yn adfeilio'n gyflym iawn, 

br pob cymhwysder, er pob dawn ; 
'Does dim a all gynhyrfu gwên,— 
Dyna arwyddion myn'd yn hen. 


